विकीलीक्स के खुलासे से ये तो साफ़ हो गया है कि अपने राजनीतिक फायदे के लिए देश की सुरक्षा के साथ समझौता करना और इस तरह की गंदी राजनीति कांग्रेस के डीएनए में है। हाल के कुछ मामले भी कांग्रेस के दोहरे रुख का खुलासा करते हैं। जब भारत और चीन के बीच डोकलाम विवाद चल रहा था तब राहुल गांधी ने गुपचुप तरीके से चीनी दूतावास जा कर चीन के राजदूत से मुलाकात की थी। कांग्रेस के राज्यसभा सांसद और पूर्व मंत्री मणिशंकर अय्यर पाकिस्तान गये थे और वहां पीएम मोदी को भारत की सत्ता से बेदखल करने के लिए मदद करने की बात कही थी। राफेल डील पर चल रहा विवाद भी कांग्रेस पार्टी के चेहरे को बेनकाब करने के लिए काफी है। किस तरह से कांग्रेस वंशज राहुल गांधी राफेल डील को लेकर एक के बाद एक झूठ बोलकर देश की जनता को गुमराह करते रहे हैं और उनके इस झूठ का खुलासा केन्द्रीय मंत्री पीयूष गोयल ने अपने कई ट्वीटस के जरिये किया है। इससे पहले भी राहुल गांधी का झूठ कई बार समाने आया है।